wannaphong/clean_thaiwikipedia huggingface dataset:
# จอห์น สไตน์เบ็ก
จอห์น เอินสต์ สไตน์เบ็ก จูเนียร์ (พ.ศ. 2445-2511) นักประพันธ์นวนิยายและนักเขียนเรื่องสั้นชาวอเมริกัน เกิดที่ ซาลีนาส รัฐแคลิฟอร์เนีย ได้รับรางวัลรางวัลพูลิตเซอร์ ค.ศ. 1940 (พ.ศ. 2484) และรางวัลโนเบลสาขาวรรณกรรม ประจำปี ค.ศ. 1962nobelprize.org: The Nobel Prize in Literature 1962 (พ.ศ. 2505)

 ผลงาน 
 นวนิยาย 
 Cup of Gold (1929)
 The Red Pony (1933)
 แปลในชื่อ ลูกม้าสีทองแดง โดย อ. สนิทวงศ์ (พ.ศ. 2507)
 แปลในชื่อ ลูกม้าสีแดง โดย รัชนี รัชชระเสวี (พ.ศ. 2524)
 แปลในชื่อ โจดี้ โดย วัลยา (พ.ศ. 2525)
 To a God Unknown (1933)
 Tortilla Flat (1935)
 แปลในชื่อ โลกียชน โดย ประมูล อุณหธูป (พิมพ์ครั้งที่ 2 พ.ศ. 2518)
 แปลในชื่อ ตอร์ติญา แฟลต โดย เพชร ภาษพิรัช (พ.ศ. 2561)
 In Dubious Battle (1936)
 แปลในชื่อ สาบศรัทธา โดย ณรงค์ จันทร์เพ็ญ (พ.ศ. 2530)
 Of Mice and Men (1937)
 แปลในชื่อ เพื่อนยาก โดย ประชา อัตตธร (พ.ศ. 2513)
 แปลในชื่อ เพื่อนยาก โดย ศรยุทธ คำสาย และพวงร้อย คำเรียง (พ.ศ. 2524)
 แปลในชื่อ เพื่อนยาก โดย คันธา ศรีวิมล (พ.ศ. 2531)
 The Grapes of Wrath (1939)
 แปลในชื่อ ผลพวงแห่งความคับแค้น โดย ณรงค์ จันทร์เพ็ญ (พ.ศ. 2527)
 Forgotten Village (1941)
 The Moon Is Down (1942)
 แปลในชื่อ เมื่อเดือนลับฟ้า โดย ณรงค์ จันทร์เพ็ญ (พ.ศ. 2528)
 แปลในชื่อ จันทร์ลับฟ้า โดย ธนู แก้วโอภาส (พิมพ์ครั้งที่ 2 พ.ศ. 2537)
 แปลในชื่อ รักระหว่างรบ โดย พิชัย รัตนประทีป (พ.ศ. 2560)
 Cannery Row (1945)
 แปลในชื่อ วิมานคนยาก โดย ณรงค์ จันทร์เพ็ญ (พ.ศ. 2526)
 The Wayward Bus (1947)
 The Pearl (1947)
 แปลในชื่อ ไข่มุกมหาภัย โดย สายธาร (พ.ศ. 2514)
 แปลในชื่อ ไข่มุกมหาภัย โดย วารินทร์ สินสูงสุด และวาสุเทพ วรุณจิต (พ.ศ. 2517)
 แปลในชื่อ ไข่มุกมหาภัย โดย พิชัย รัตนประทีป (พ.ศ. 2561)
 Burning Bright (1950)
 แปลในชื่อ ละครสัตว์มหากาฬ โดย พิชัย รัตนประทีป (พ.ศ. 2508)
 แปลในชื่อ ไฟรัก โดย ณรงค์ จันทร์เพ็ญ (พ.ศ. 2528)
 แปลในชื่อ ละครชีวิต โดย พิชญ์ มกรพันธุ์ (พ.ศ. 2535)
 East of Eden (1952)
 แปลในชื่อ อีสต์ ออฟ อีเดน โดย ณรงค์ จันทร์เพ็ญ (พ.ศ. 2556)
 Sweet Thursday (1954)
 แปลในชื่อ วันนั้นวันหวาน โดย ณรงค์ จันทร์เพ็ญ (พ.ศ. 2528)
 The Short Reign of Pippin IV (1957)
 The Winter of Our Discontent (1961)
 Viva Zapata! (1975)
 The Acts of King Arthur and His Noble Knights (1976)

 รวมเรื่องสั้น 
 The Pastures of Heaven (1932)
 The Long Valley (1938)
 แปลในชื่อ เรื่องสั้นสไตน์เบ็ก โดย ณรงค์ จันทร์เพ็ญ (พ.ศ. 2533)

 สารคดี 
 Bombs Away: The Story of a Bomber Team (1942)
 A Russian Journal (1948)
 The Log from the Sea of Cortez (1951)
 Once There Was A War (1958)
 Travels with Charley: In Search of America (1962)
 แปลในชื่อ เที่ยวกับชาร์ลีย์ โดย ณรงค์ จันทร์เพ็ญ (พ.ศ. 2538)
 America and Americans (1966)
 Journal of a Novel: The East of Eden Letters (1969)
 Working Days: The Journals of The Grapes of Wrath (1989)
# รัฐอากวสกาเลียนเตส
รัฐอากวสกาเลียนเตส  เป็นรัฐในประเทศเม็กซิโก ตั้งอยู่ทางตอนกลางของประเทศ ชื่อของรัฐมีความหมายว่า "เขตน่านน้ำร้อน" รัฐมีเมืองหลวงคือเมืองอากวสกาเลียนเตส มีพื้นที่ 5,471 ตร.กม. มีประชากรราว 1,065,416 คน (ข้อมูลปี 2005)

อากวสกาเลียนเตส
หมวดหมู่:รัฐและดินแดนที่ก่อตั้งในปี พ.ศ. 2378
หมวดหมู่:รัฐอากวสกาเลียนเตส
# รายพระนามคู่อภิเษกสมรสในพระมหากษัตริย์เนเธอร์แลนด์
คู่อภิเษกสมรสในพระมหากษัตริย์เนเธอร์แลนด์ เป็นผู้ที่อภิเษกสมรสกับพระมหากษัตริย์แห่งเนเธอร์แลนด์ในระหว่างทรงครองราชสมบัติ พระมเหสีในพระมหากษัตริย์จะได้รับพระอิศริยยศชั้น "สมเด็จพระราชินีแห่งเนเธอร์แลนด์" ส่วนพระราชสวามีในสมเด็จพระราชินีนาถจะได้รับพระอิศริยยศชั้น "เจ้าชาย พระราชสวามีแห่งเนเธอร์แลนด์"

 ราชวงศ์โบนาปาร์ต 
พระรูปพระนามประสูติเสกสมรสเสวยราชย์พ้นจากราชสมบัติสวรรคตคู่สมรส100pxออร์ตอง เดอ โบอาร์เนส10 เมษายน พ.ศ. 23264 มกราคม พ.ศ. 23455 มิถุนายน พ.ศ. 23491 กรกฎาคม พ.ศ. 2353 พระสวามีสละราชสมบัติ5 ตุลาคม พ.ศ. 2380พระเจ้าหลุยส์ที่ 1 แห่งฮอลแลนด์

 ราชวงศ์ออเรนจ์-นาซอ 
 พระรูป พระนาม ประสูติ เสกสมรส เสวยราชย์ พ้นจากราชสมบัติ สวรรคต คู่สมรส100pxเจ้าหญิงวิลเฮลมิเนแห่งปรัสเซีย18 พฤศจิกายน พ.ศ. 23171 ตุลาคม พ.ศ. 23346 ตุลาคม พ.ศ. 235612 ตุลาคม พ.ศ. 2380สมเด็จพระราชาธิบดีวิลเล็มที่ 1 แห่งเนเธอร์แลนด์100pxแกรนด์ดัสเชสแอนนา ปาฟลอฟนาแห่งรัสเซีย18 มกราคม พ.ศ. 233821 กุมภาพันธ์ พ.ศ. 23597 ตุลาคม พ.ศ. 23837 มีนาคม พ.ศ. 2392พระสวามีเสด็จสวรรคต1 มีนาคม พ.ศ. 2408สมเด็จพระราชาธิบดีวิลเล็มที่ 2 แห่งเนเธอร์แลนด์100pxเจ้าหญิงโซฟีแห่งเวือร์เทมเบิร์ก17 มิถุนายน พ.ศ. 236118 มิถุนายน พ.ศ. 23827 มีนาคม พ.ศ. 23923 มิถุนายน พ.ศ. 2420สมเด็จพระราชาธิบดีวิลเล็มที่ 3 แห่งเนเธอร์แลนด์100pxเจ้าหญิงเอ็มมาแห่งวัลเด็คและไพร์มอนต์2 สิงหาคม พ.ศ. 24017 มกราคม พ.ศ. 24227 มกราคม พ.ศ. 242223 พฤศจิกายน พ.ศ. 2433พระสวามีเสด็จสวรรคต20 มีนาคม พ.ศ. 2477สมเด็จพระราชาธิบดีวิลเล็มที่ 3 แห่งเนเธอร์แลนด์100pxดยุกเฮนดริกแห่งเม็คเล็นบูร์ก-ชเวริน19 เมษายน พ.ศ. 24197 กุมภาพันธ์ พ.ศ. 24447 กุมภาพันธ์ พ.ศ. 24443 กรกฎาคม พ.ศ. 2477สมเด็จพระราชินีนาถวิลเฮลมินาแห่งเนเธอร์แลนด์100pxเจ้าชายแบร์นฮาร์ดแห่งลิพเพอ-บีสเตอร์เฟลด์29 มิถุนายน พ.ศ. 24548 กันยายน พ.ศ. 24796 กันยายน พ.ศ. 249130 เมษายน พ.ศ. 2523พระมเหสีสละราชสมบัติ1 ธันวาคม พ.ศ. 2547สมเด็จพระราชินีนาถยูเลียนาแห่งเนเธอร์แลนด์100pxเคลาส์ ฟาน แอมส์เบิร์ก6 กันยายน พ.ศ. 246910 มีนาคม พ.ศ. 250930 เมษายน พ.ศ. 25236 ตุลาคม พ.ศ. 2545สมเด็จพระราชินีนาถเบียทริกซ์แห่งเนเธอร์แลนด์100pxแม็กซิมา ซอร์เรกัวตา17 พฤษภาคม พ.ศ. 25142 กุมภาพันธ์ พ.ศ. 254530 เมษายน พ.ศ. 2556ปัจจุบันยังทรงดำรงพระชนม์ชีพสมเด็จพระราชาธิบดีวิลเลม-อเล็กซานเดอร์แห่งเนเธอร์แลนด์
# ซาวน์แทร็กเพลงประกอบเอเอฟเดอะมิวสิเคิล ตอน เงิน เงิน เงิน
ซาวน์แทร็กเพลงประกอบเอเอฟเดอะมิวสิเคิล ตอน เงิน เงิน เงิน'' (Soundtrack เพลงประกอบ AF The Musical ตอน เงิน เงิน เงิน) เป็น อัลบั้มเพลงที่ได้รวบรวมเพลงทั้งหมดที่ใช้ในการแสดงสดละครเวที "เอเอฟเดอะมิวสิเคิล ตอน เงิน เงิน เงิน" อำนวยการสร้างโดย บริษัท ทรูแฟนเทเชีย จำกัด ซึ่งภายในอัลบั้ม จะมีทั้งบทเพลงที่เป็นเพลงยอดนิยมที่มีอยู่แล้วในอดีต และ บทเพลงที่ได้ประพันธ์ขึ้นมาใหม่  โดยอ้างอิงจากเนื้อหาของละครเวทีแต่ละฉาก ถ่ายทอดบทเพลงผ่านศิลปินนักแสดงในละครเวที จาก ทรู อะคาเดมี่ แฟนเทเชีย ซีซั่นที่ 1 , ทรู อะคาเดมี่ แฟนเทเชีย ซีซั่นที่ 2 , ทรู อะคาเดมี่ แฟนเทเชีย ซีซั่นที่ 3 ออกวางจำหน่ายทั่วประเทศ เมื่อวันที่ 6 มิถุนายน พ.ศ. 2550

 รายชื่อเพลง 
 "2508"
 "เงิน เงิน เงิน"
 "ความสุขอยู่ที่ใจ"
 "ความสุขอยู่ที่เงิน"
 "ความสุข"
 "ลูกแม่เม้า"
 "เรือ"
 "มาร์ชลูกหนี้"
 "ไสหัวไป"
 "อยากมีใครสักคน"
 "ปาดน้ำตา"
 "ไม่เจียมกะลาหัว"
 "บุรุษชุดดำ"
 "แดดออก"
 "รถไฟแห่งความรัก"
 "มองอะไร" / "มอง"
 "อย่าฝันเฟื่อง"
 "บอกข่าว"
 "งานวัด"
 "2509"
 "สีสันแห่งความรัก"

 ศิลปิน 

 พิษณุ นิ่มสกุล
 พัดชา เอนกอายุวัฒน์
 เกียรติกมล ล่าทา
 มิณฑิตา วัฒนกุล
 ธนกฤต พานิชวิทย์
 นลินธารา โฮเลอร์
 ศุภณัฐ เฉลิมชัยเจริญกิจ
 อนุสรา วันทองทักษ์
 ธัญนันท์ มหาพิรุณ
 รุจนา อุทัยวรรณ์
 พชร พูลสวัสดิ์

 ซีแนม สุนทร
 กิตติลักษณ์ จุลลัษเฐียร
 พรรณสิริ บางประภากร
 อรพรรณ บางประภากร
 ปานเวทย์ ไสยคล้าย
 ภาณุพล เอกเพชร
 ธัชพล ชุมดวง
 พาสนา ทองบุญเรือง
 ศิระ รัตนโภคาสถิต
 นวปฎล มิ่งทุม
 สักกทัศน์ กุลไพศาล
 ธรรมนูญ ตั้งบุญธินา
# จักรวรรดิฮัน
จักรวรรดิฮัน  เป็นจักรวรรดิที่ก่อตั้งโดยชาวฮัน ฮันเป็นสมาพันธ์ของกลุ่มชนยูเรเชียที่ส่วนใหญ่อาจจะพูดภาษากลุ่มเตอร์กิกที่มีลักษณะอื่นที่มาจากภาษากลุ่มอื่นผสม ฮันที่มาจากทุ่งหญ้าสเตปป์ในเอเชียกลางเป็นกลุ่มชนที่มีความสามารถทางการใช้อาวุธที่ก้าวหน้ากว่าชนกลุ่มอื่นในช่วงเวลานั้นซึ่งทำให้สามารถเข้ารุกรานและยึดครองอาณาบริเวณต่างๆ ของชนเผ่าอื่น ได้เป็นจำนวนมหาศาลColumbia Encyclopedia หลังจากกลางคริสต์ศตวรรษที่ 4 ชนฮันก็เริ่มอพยพเข้ามาในบริเวณยุโรปจากทางแม่น้ำวอลกา มาเริ่มการรุกรานโดยการโจมตีชนอาลานี (Alani) ผู้ตั้งถิ่นฐานอยู่ในบริเวณที่ราบระหว่างแม่น้ำวอลกาและแม่น้ำดอน หลังจากนั้นก็สามารถโค่นจักรวรรดิของออสโตรกอธที่ตั้งอยู่ระหว่างแม่น้ำดอน และแม่น้ำนีสเตอร์ได้ ราวปี ค.ศ. 376 ฮันก็ได้รับชัยชนะต่อวิซิกอธผู้ตั้งถิ่นฐานอยู่ในบริเวณโรเมเนียปัจจุบันซึ่งก็เท่ากับมาถึงเขตแดนแม่น้ำดานูบของจักรวรรดิโรมันEncyclopædia Britannica การโยกย้ายถิ่นฐานครั้งใหญ่เข้ามาในยุโรปของฮันที่นำโดยอัตติลาเป็นการนำมาซึ่งความวุ่นวายทางการเมืองและการเปลี่ยนแปลงทางชาติพันธุ์ครั้งสำคัญของยุโรป
# เด็ก
เด็ก หมายถึง มนุษย์ที่อยู่ระหว่างการเกิดและวัยแรกรุ่น ส่วนคำจำกัดความในทางกฎหมาย "เด็ก" หมายถึง ผู้เยาว์ หรือบุคคลที่มีอายุต่ำกว่าประชากรส่วนใหญ่ คำว่า "เด็ก" ยังอาจใช้อธิบายความสัมพันธ์กับผู้ปกครองหรือต่ออำนาจหน้าที่ หรือแสดงความเป็นส่วนหนึ่งในสกุล เผ่าหรือศาสนา และความหมายอื่น ๆ

สิทธิเด็ก
 ตามอนุสัญญาว่าด้วยสิทธิเด็กของสหประชาชาติ ได้จำกัดความว่า เด็ก คือ มนุษย์ทุกคนที่มีอายุต่ำกว่า 18 ปี นอกเหนือจากกฎหมายรับรองว่าเป็นผู้บรรลุนิติภาวะ" Ratified by 192 of 194 member countries.
 ส่วนในทางชีววิทยา เด็ก หมายถึง ทุกคนที่อยู่ในวัยเด็ก ระหว่างวัยทารกกับวัยรุ่น

 การปรับตัวให้เข้ากับสังคม 
เด็กทุกคนได้ผ่านการปรับตัวให้เข้ากับสังคม สำหรับทารกมักจะมีความสุขที่ได้เล่นอยู่คนเดียว และหากมีเด็กคนอื่นเข้ามาใกล้ ทารกมักจะตอบสนองด้วยการทำร้ายทางร่างกายหรือผลักออกไปให้พ้นทาง ต่อมา เด็กจะสามารถเล่นกับเด็กคนอื่นได้ รวมทั้งเรียนรู้ที่จะผลัดและแบ่งปัน และเมื่อเด็กโตพอที่จะเข้าศึกษาในระดับอนุบาล เด็กคนนั้นก็จะสามารถเข้าร่วมในกิจกรรมของกลุ่มเด็กที่มีขนาดใหญ่ขึ้นได้

แต่สำหรับเด็กที่ไม่มีความสามารถในการเรียนรู้อาจต้องการความช่วยเหลือพิเศษในการพัฒนาทักษะทางสังคม ลักษณะที่แสดงออกของเด็กที่มีลักษณะเหล่านี้อาจนำไปสู่ความสัมพันธ์ที่ไม่ดี รวมทั้งเด็กที่มีขอบเขตความสนใจต่ำอาจไม่สามารถปรับตัวเข้ากับสภาพแวดล้อมได้ ทำให้เด็กคนนั้นยากที่จะเรียนรู้ทักษะทางสังคมผ่านทางประสบการณ์
# พี่น้อง
thumb
พี่น้อง หมายถึง บุคคลหลายคนที่เกิดจากบิดาและมารดาคนเดียวกันทั้งสองคน มีพันธุกรรมและหมู่โลหิตใกล้เคียงกัน เรียกสถานะเป็นพี่เป็นน้องตามลำดับเกิดก่อนหลัง คำว่าพี่น้องหมายรวมถึง พี่ชาย พี่สาว น้องชาย น้องสาว และตนเอง เรียกอย่างเต็มว่า พี่น้องร่วมบิดามารดา ส่วนพี่น้องที่ไม่ได้เกิดจากบิดาและมารดาคนเดียวกัน หมายความว่าเกิดจากบิดาคนเดียวกัน หรือมารดาคนเดียวกัน เพียงอย่างใดอย่างหนึ่ง เรียกว่า พี่น้องร่วมบิดา (พี่น้องต่างมารดา)  และ พี่น้องร่วมมารดา (พี่น้องต่างบิดา)  ตามลำดับ

นอกเหนือจากนี้ พี่ ยังใช้เรียกคนที่มีอายุมากกว่าตนหรือด้วยความเคารพนับถือ และ น้อง แก่ผู้ที่อายุน้อยกว่า โดยไม่จำเป็นต้องเป็นญาติต่อกัน ดังนั้นคำว่า พี่น้อง จึงหมายรวมถึงบุคคลทุกคน มักใช้เป็นสำนวนการปราศรัย

 พี่น้องบุญธรรม 
พี่น้องบุญธรรม หมายถึง การมีบุตรบุญธรรมอยู่ในกลุ่มพี่น้อง ซึ่งไม่ได้เกี่ยวพันทางสายโลหิตแต่เกี่ยวพันทางกฎหมาย มักจะนับศักดิ์ตามอายุ มากกว่าก็เรียก พี่บุญธรรม น้อยกว่าก็เรียก น้องบุญธรรม พี่น้องเหล่านี้อาจเป็นบุตรบุญธรรมทั้งหมด หรือมีบุตรโดยกำเนิดอยู่แล้วแต่รับบุตรบุญธรรมมาอุปการะเพิ่ม หรือในทางกลับกัน บุตรบุญธรรมบางคนอาจได้รับการอุปการะจากบิดาหรือมารดาเพียงฝ่ายเดียวก็ได้ เช่นกรณีมีบุตรบุญธรรมก่อนมีคู่สมรส

 พี่น้องร่วมสาบาน 
พี่น้องร่วมสาบาน หมายถึง บุคคลหลายคนที่ไม่ได้มีความเกี่ยวพันทางสายโลหิต สาบานต่อกันว่าจะเป็นพี่น้องกันและจะช่วยเหลือซึ่งกันและกัน อาจมีพิธีกรรมบางอย่างเช่น กล่าวคำสาบานต่อหน้าสิ่งศักดิ์สิทธิ์ หรือหยดเลือดของทุกคนผสมลงในน้ำหรือเหล้าแล้วแบ่งกันดื่ม ดังเช่นที่พบได้บ่อยในภาพยนตร์จีน แต่มิได้มีผลทางกฎหมายให้เกี่ยวพันฉันญาติแต่อย่างใด
# หม่อมมะนีวัน พานีวง
มะนีวัน พานีวง (พ.ศ. 2477–2518) เป็นบาทบริจาริกาชาวลาวในพระบาทสมเด็จพระนโรดม สีหนุ เป็นพระชนนีของสมเด็จพระอนุชนโรดม อรุณรัศมี พระขนิษฐาต่างพระชนนีในพระบาทสมเด็จพระบรมนาถนโรดม สีหมุนี

 ประวัติ 
หม่อมมะนีวันเกิดใน พ.ศ. 2477 ณ บ้านอินแปง (ปัจจุบันชื่อบ้านมีไซ) เมืองจันทบุรี แขวงเวียงจันทน์ (ปัจจุบันคือ นครหลวงเวียงจันทน์) เป็นธิดาคนเล็กของพอง กับสุมุนทา (นามเดิม ปุ่น) พานีวง มีพี่สองคนชื่อนางสุทัน กับนายหอม พานีวง เบื้องต้นเข้ารับการศึกษาจากโรงเรียนนาฏศิลป์ในเวียงจันทน์ ด้วยมีใจรักในการระบำรำฟ้อน และรับหน้าที่ในการแสดงในพิธีสำคัญต่าง ๆ มาตลอด จนต้องพระทัยพระบาทสมเด็จพระนโรดม สีหนุ และสมรสกับพระบาทสมเด็จพระนโรดม สีหนุ เมื่อ พ.ศ. 2492 โดยเป็นภรรยาลำดับที่หก หม่อมมะนีวันได้ให้ประสูติกาลพระราชธิดาสองพระองค์ คือ พระองค์เจ้านโรดม โสเชษฐา สุชะตา (พ.ศ. 2496–2518)  และสมเด็จพระอนุชนโรดม อรุณรัศมี (ประสูติ พ.ศ. 2498)The Royal House of Cambodia , Julio A Jeldres, Phnom Penh, 2003, ISBN 974-90881-0-8

พระบาทสมเด็จพระนโรดม สีหนุทรงพระราชนิพนธ์เพลงจำนวนมากทั้งเพลงสากลและรำวง ด้วยความที่โปรดหม่อมชาวลาวนางนี้มากจึงได้พระราชนิพนธ์เพลง "บุปผาเวียงจันทน์" พระราชทานแด่หม่อมชาวลาวเวียงจันทน์ และถือเป็นเพลงพระราชนิพนธ์ที่มีชื่อเสียงมากเพลงหนึ่งคึกฤทธิ์ ปราโมช. ถกเขมร. ก้าวหน้า : พระนคร, พิมพ์ครั้งที่ 3, 2506, หน้า 208

ในช่วงที่กรุงพนมเปญแตก หม่อมมะนีวันลี้ภัยอยู่ภายในสถานทูตฝรั่งเศส กระทั่งวันที่ 18 เมษายน พ.ศ. 2518 เขมรแดงมีคำสั่งให้ชาวกัมพูชาที่ลี้ภัยออกจากสถานทูตฝรั่งเศส ยกเว้นสตรีที่สมรสกับชาวฝรั่งเศส มิฉะนั้นจะบุกยึดสถานทูตฝรั่งเศสทันที ด้วยเหตุนี้หม่อมมะนีวัน พร้อมด้วยคี-แตง ลิม (Khy-Taing Lim) รัฐมนตรีว่าการกระทรวงการคลัง และเลือง นัล (Loeung Nal) รัฐมนตรีว่าการกระทรวงสาธารณสุข ถูกขับออกจากสถานทูต

หม่อมมะนีวันถูกเขมรแดงสังหารจนเสียชีวิตในเดือนเมษายน พ.ศ. 2518Cambodian Royals Revealed Bangkok Post July 12, 2003Cambodian royals revealed
# เดลฟท์
เดลฟท์ (,) เป็นเมืองในจังหวัดเซาท์ฮอลแลนด์ (Zuid-Holland) ในประเทศเนเธอร์แลนด์ ที่ตั้งอยู่ระหว่างร็อตเตอร์ดัม และ เฮก เดลฟท์มีชื่อเสียงเช่นเดียวกับเมืองดัตช์อื่นๆ ที่เป็นเมืองที่มีศูนย์กลางเป็นคลอง และเป็นเมืองของโยฮันส์ เวร์เมร์, เครื่องกระเบื้องเดลฟท์ (Delftware), มหาวิทยาลัยเทคโนโลยีแห่งเดลฟท์ และความเกี่ยวดองกับราชวงศ์ออเรนจ์-นาซอ
# สมเด็จพระอนุชนโรดม อรุณรัศมี
สมเด็จราชบุตรี พระอนุช นโรดม อรุณรัศมี (ประสูติ 2 ตุลาคม พ.ศ. 2498) เป็นนักการเมืองชาวกัมพูชา และเป็นพระราชธิดาองค์เล็กในพระบาทสมเด็จพระนโรดม สีหนุ กับหม่อมมะนีวัน พานีวง บาทบริจาริกาชาวลาว

 ประวัติ 
สมเด็จพระอนุชนโรดม อรุณรัศมี ประสูติเมื่อวันที่ 2 ตุลาคม พ.ศ. 2498 ที่กรุงพนมเปญ ประเทศกัมพูชา เป็นพระราชธิดาพระองค์เล็กในพระบาทสมเด็จพระนโรดม สีหนุ กับหม่อมมะนีวัน พานีวง หม่อมชาวลาวจากเมืองเวียงจันทน์ ประเทศลาว โดยพระชนกของพระองค์คือ พระบาทสมเด็จพระนโรดม สีหนุ โปรดหม่อมชาวลาวนางนี้มาก จึงได้พระราชนิพนธ์เพลง บุปผาเวียงจันทน์ พระราชทานแด่ชนนีของพระองค์ และถือเป็นเพลงพระราชนิพนธ์ในพระบาทสมเด็จพระนโรดม สีหนุ ที่มีชื่อเสียงมากเพลงหนึ่งคึกฤทธิ์ ปราโมช. ถกเขมร. ก้าวหน้า : พระนคร, พิมพ์ครั้งที่ 3, ตุลาคม 2506. หน้า 208 

สมเด็จพระอนุชนโรดม อรุณรัศมี ทรงสำเร็จการศึกษาจาก Petit Lycée Descartes ในกรุงพนมเปญ ประเทศกัมพูชา  และโรงเรียนคาทอลิกมาร์แตเดอีในแกบ นอกจากภาษาเขมรแล้ว พระองค์สามารถรับสั่งเป็นภาษาลาว ภาษาไทย ภาษาฝรั่งเศส และภาษาอังกฤษได้ 

สมเด็จพระอนุชนโรดม อรุณรัศมี เคยเป็นพระราชอาคันตุกะพิเศษของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในการจัดโครงการสัมมนาดนตรีของไทยและกัมพูชา เมื่อวันที่ 9 สิงหาคม พ.ศ. 2537 ณ หอประชุมเล็ก ศูนย์วัฒนธรรมแห่งประเทศไทย 

พระองค์ได้เล่นการเมืองในพรรคฟุนซินเปก (FUNCINPEC)"Nationality questions generate debate" , Angus Reid Global Monitor.

 สมรส 
สมเด็จพระอนุชนโรดม อรุณรัศมี เสกสมรสกับนักองค์ราชวงศ์สีสุวัตถิ์ สิริรัฐ ภายหลังได้หย่ากัน และได้เสกสมรสอีกครั้งกับนายแก้ว พุทธรัศมี มีโอรส-ธิดาด้วยกัน 5 พระองค์ ได้แก่Preah Ang Mechas Norodom Arun Rasmy
 หม่อมราชวงศ์สีสุวัตถิ์ สิริรัฐ มีพระโอรสสองพระองค์ และพระธิดาพระองค์เดียว ได้แก่
 หม่อมราชวงศ์สีสุวัตถิ์ นาเกีย  (4 สิงหาคม พ.ศ. 2518)
 หม่อมราชวงศ์สีสุวัตถิ์ นันโท  (16 มิถุนายน พ.ศ. 2520)
 หม่อมราชวงศ์สีสุวัตถิ์ สิริกิต (9 ตุลาคม พ.ศ. 2522) สมรสแล้วกับชาลส์ เมลวิน ไฮด์ เมื่อวันที่ 16 ธันวาคม พ.ศ. 2547 
 แก้ว พุทธรัศมี มีพระโอรสและพระธิดาอย่างละคน ได้แก่
 หม่อมเจ้านโรดม รัศมีปนิตา
 หม่อมเจ้านโรดม รัศมีเขมมุนี

พระอิสริยยศและราชอิสริยาภรณ์ 
เมื่อวันที่ 21 กุมภาพันธ์ พ.ศ. 2537 พระบาทสมเด็จพระนโรดม สีหนุ ได้พระราชทานพระอิสริยยศที่ "พระองค์มจะ (พระองค์เจ้า) ราชบุตรีพระอนุช" ("Preah Ang Machas Reach Botrei Preah Anoch") และได้รับกาารเฉลิมพระอิสริยยศอีกครั้งโดยพระบาทสมเด็จพระนโรดม สีหนุ เป็น "สมเด็จราชบุตรีพระอนุช" ("Somdech Reach Botrei Preah Anoch") ในเดือนกันยายน พ.ศ. 2547 สมเด็จพระอนุชนโรดม อรุณรัศมีทรงได้รับเครื่องราชอิสริยาภรณ์ต่างๆ หลายประเภท โดยทรงได้รับเครื่องราชอิสริยาภรณ์สมเด็จพระมหากษัตริยานี สีสุวัตถิ์ กุสุมะ นารีรัตน์ สิริวัฒนา,  เครื่องอิสริยยศมุนีสาราภัณฑ์ชั้นที่ 4 (Commander of the Royal Order of Monisaraphon) และอื่น ๆ

 เชิงอรรถ 
 หมายเหตุ 

 ลำดับสกุลยศของราชสำนักกัมพูชา "สมเด็จพระราชบุตร/บุตรี" คือพระราชโอรสธิดาของพระเจ้าแผ่นดินกับพระอัครชายา เทียบได้กับ "เจ้าฟ้าชั้นโท หรือชั้นสมเด็จ" ของราชสำนักไทย และ "พระอนุช" เป็นราชาศัพท์เขมร แปลว่า "น้องชาย/น้องสาว"
# แฮ็นดริก เตอร์บรึคเคิน
แฮ็นดริก ยันส์โซน เตอร์บรึคเคิน (ค.ศ. 1588 - 1 พฤศจิกายน ค.ศ. 1629) เป็นจิตรกรคนสำคัญของยุคทองของเนเธอร์แลนด์ในคริสต์ศตวรรษที่ 17 เตอร์บรึคเคินเป็นหนึ่งในผู้นำจิตรกรชาวดัตช์ที่ได้รับอิทธิพลจากงานเขียนของการาวัจโจที่เรียกว่า "กลุ่มการาวัจโจแห่งยูเทรกต์" 

 ชีวิต 
ชีวิตเบื้องต้นของเตอร์บรึคเคินไม่เป็นที่ทราบกันเท่าใดนัก เตอร์บรึคเคินอาจจะเกิดที่เดอะเฮก แต่ครอบครัวดูเหมือนจะย้ายไปยังเมืองยูเทรกต์ซึ่งเป็นเมืองโรมันคาทอลิกเมื่อต้นคริสต์ทศวรรษ 1590  ซึ่งเป็นที่ที่เตอร์บรึคเคินเริ่มทำงานเขียนภาพเมื่ออายุได้สิบสามปี เริ่มด้วยการศึกษากับอาบราฮัม บลุมาร์ต เตอร์บรึคเคินศึกษาพื้นฐานของศิลปะจากบลุมาร์ต แต่ราว ค.ศ. 1604 เตอร์บรึคเคินก็เดินทางไปอิตาลีเพื่อหาประสบการณ์เพิ่มเติม ซึ่งเป็นการกระทำที่ต่างจากจิตรกรดัตช์รุ่นเดียวกัน เตอร์บรึคเคินไปถึงโรมในปี  ค.ศ. 1604 ซึ่งอาจจะมีโอกาสติดต่อกับการาวัจโจโดยตรง (การาวัจโจหนีออกจากโรมในปี  ค.ศ. 1606 เพราะถูกกล่าวหาว่าไปฆ่าคน) แต่ที่แน่ ๆ คือได้ศึกษาผลงานของการาวัจโจและจากผู้ได้รับอิทธิพลจากเขา – "กลุ่มการาวัจโจแห่งอิตาลี" (Caravaggisti) – เช่น โอราซีโอ เจนตีเลสกี งานของการาวัจโจสร้างความตื่นเต้นในวงการศิลปะในอิตาลีในขณะนั้น ลักษณะเด่นของการเขียนภาพคือการใช้แสงเงาที่ตัดกันอย่างรุนแรงที่เรียกว่า "ค่าต่างแสง" (chiaroscuro) บนฉากหลังหรือสิ่งแวดล้อมที่มืด และความเป็นสัจนิยมของตัวแบบและหัวเรื่องที่เขียน บางครั้งก็มีความดึงดูด และบางครั้งก็สร้างความตกตะลึงให้แก่ผู้ชม หรือบางครั้งก็หยาบไปเลย (vulgar) จิตรกรคนอื่น ๆ ที่มีอิทธิพลต่อเตอร์บรึคเคินระหว่างที่พำนักอยู่ในอิตาลีก็ได้แก่ อันนีบาเล การ์รัชชี, โดเมนีกีโน และกวีโด เรนี (Guido Reni) เตอร์บรึคเคินเสียชีวิตในยูเทรกต์ในปี ค.ศ. 1629
# นักบุญแพร็กซิดิส (เฟอร์เมร์)
นักบุญแพร็กซิดิส  เป็นภาพเขียนสีน้ำมันที่สันนิษฐานว่าอาจจะเขียนโดยโยฮันส์ เวร์เมร์จิตรกรคนสำคัญชาวเนเธอร์แลนด์ของสมัยบาโรก หรือโดยเฟลิชี ฟิเชอเรลลิ (Felice Ficherelli) ถ้าเป็นงานเขียนของโยฮันส์ เวร์เมร์ก็สันนิษฐานว่าเป็นงานเขียนในช่วงแรกIRSA Publishing House แต่ก็มีผู้แย้งอย่างแข็งขัน J. Wadum, 'Contours of Vermeer', in Vermeer Studies. Studies in the History of Art, 55. Center for Advanced Study in the Visual Arts, Symposium Papers XXXIII, eds. I. Gaskel and M. Jonker. Washington/New Haven (1998) 201-223. 

ภาพ “นักบุญแพร็กซิดิส” เป็นภาพของนักบุญแพร็กซิดิส (Praxedes) ผู้เป็นนักบุญโรมันที่กล่าวกันว่าเป็นลูกสาวของนักบุญพูเดินส์ (Saint Pudens) และเป็นน้องสาวของนักบุญพูเดินเชียนา (Saint Pudentiana) ภาพ “นักบุญแพร็กซิดิส” เป็นงานสะสมส่วนบุคคล
# พระคริสต์ในบ้านมารธาและมารีย์
พระคริสต์ในบ้านมารธาและมารีย์Web Gallery of Art: Christ in the House of Martha and Mary  เป็นภาพเขียนสีน้ำมันที่เขียนโดยโยฮันส์ เวร์เมร์จิตรกรคนสำคัญชาวเนเธอร์แลนด์ของสมัยบาโรก ที่ปัจจุบันตั้งแสดงอยู่ที่หอศิลป์แห่งชาติแห่งสกอตแลนด์, เอดินบะระห์ในสกอตแลนด์
# อาบราฮัม บลุมาร์ต
อาบราฮัม บลุมาร์ตWeb Gallery of Art: Abraham Bloemaert (ค.ศ. 1566 - 27 มกราคม ค.ศ. 1651) เป็นจิตรกรและช่างพิมพ์ชาวดัตช์คนสำคัญของยุคทองของเนเธอร์แลนด์ในคริสต์ศตวรรษที่ 16 และ 17 อาบราฮัม บลุมาร์ตเป็นจิตรกรที่เขียนภาพในลักษณะ "จริตนิยมแบบเมืองฮาร์เลม" ตั้งแต่ ค.ศ. 1585 แต่ต่อมาก็ค่อยเปลี่ยนเป็นลักษณะบาโรก 

บลุมาร์ตเป็นบุตรชายของสถาปนิกที่ย้ายไปอยู่ที่ยูเทรกต์ในปี ค.ศ. 1575 ที่บลุมาร์ตได้รับการศึกษาจากแคร์ริต สปลินเตอร์ (Gerrit Splinter) และโยส เดอ เบร์ (Joos de Beer) จากนั้นบลุมาร์ตย้ายไปปารีสอยู่สามปี ไปศึกษากับศิลปินหลายคน เมื่อกลับมาก็ได้ศึกษากับฮีเยโรนีมึส ฟรังเกิน (Hieronymus Francken) ในปี ค.ศ. 1591 บลุมาร์ตก็ย้ายไปอัมสเตอร์ดัม และสี่ปีต่อมาก็ย้ายกลับมาตั้งหลักฐานที่ยูเทรกต์ที่มาได้เป็นประธานของสมาคมช่างนักบุญลูกา

บลุมาร์ตมีชื่อเสียงในการเป็นนักลงสี (colourist) มากกว่าที่จะเป็นนักเขียนแบบ (draughtsman) และผลิตงานจำนวนมากที่รวมทั้งอุปมานิทัศน์ ภาพนิ่ง จิตรกรรมภูมิทัศน์ และภาพสัตว์และดอกไม้ ในบรรดาลูกศิษย์ก็มีลูกชายสี่คน คือ แฮ็นดริก, เฟรเดอริก, กอร์เนลิส และอาดรียาน รวมทั้งลูกศิษย์คนอื่น ๆ ซึ่งได้แก่ เคราร์ด ฟัน โฮนต์ฮอสต์, แฟร์ดีนันด์ โบล และยาโกบ แคร์ริตส์ เกยป์ (Jacob Gerritsz Cuyp)
# เร่ขายฝัน (แก้ความกำกวม)
เร่ขายฝัน อาจหมายถึง
 เร่ขายฝัน เพลงในปี พ.ศ. 2530 โดยวงเฉลียง จากอัลบั้มเอกเขนก
 ปฏิบัติการเร่ขายฝัน อัลบั้มโดยศิลปินจากรายการทรู อะคาเดมี่ แฟนเทเชีย ซีซั่นที่ 2
 เดอะ เลเจนด์ ออฟ เร่ขายฝัน เฉลียง เดอะ มิวสิคัล ละครเวทีโดยเวิร์คพอยท์ เอ็นเตอร์เทนเมนท์และทรูแฟนเทเชีย
# รัฐโปร์ตูเกซา
โปร์ตูเกซา  เป็น 1 ใน 23 รัฐของประเทศเวเนซุเอลา  ค้นพบในปี ค.ศ. 1591 มีเมืองหลวงของรัฐคือเมืองกวานาเร รัฐโปร์ตูเกซามีพื้นที่ครอบคลุม 15,200 ตร.กม. และในปี ค.ศ. 2007 มีประชากรราว 873,400 คน
# วิลเลียม โฮลเดน
วิลเลียม โฮลเดน  ชื่อเกิด วิลเลียม แฟรงคลิน บีเดิล จูเนียร์  (17 เมษายน ค.ศ. 1918 - 12 พฤศจิกายน ค.ศ. 1981) เป็นนักแสดงชาวอเมริกัน โฮลเดนได้รับรางวัลออสการ์ ในสาขานักแสดงนำชายยอดเยี่ยมในปี 1954 และได้รับรางวัลเอมมีในสาขานักแสดงนำยอดเยี่ยมในปี ค.ศ. 1974

เขามีชื่ออยู่ใน 10 อันดับดาราแห่งปี ถึง 6 ครั้ง (1954-1958, 1961) และมีชื่ออยู่ในการจัดอันดับของสถาบันภาพยนตร์อเมริกันในหัวข้อ 100 ดาราในรอบ 100 ปี ในอันดับที่ 25http://www.afi.com/tvevents/100years/stars.aspx
# อัมมาร สยามวาลา
ศาสตราจารย์พิเศษ ดร.อัมมาร สยามวาลา (เกิด 29 พฤษภาคม พ.ศ. 2482 ประวัติ ดร. อัมมาร สยามวาลา)  นักเศรษฐศาสตร์ อดีตประธานสถาบันวิจัยเพื่อการพัฒนาประเทศไทย (ทีดีอาร์ไอ) อดีตสมาชิกสภานิติบัญญัติแห่งชาติ  เป็นผู้เชี่ยวชาญเรื่องข้าว เศรษฐศาสตร์การเกษตรกรรม และการพัฒนา

บรรพบุรุษของอัมมาร สยามวาลา เป็นชาวอินเดียที่ย้ายถิ่นฐานเข้ามาในประเทศไทย  เขาเป็นบุตรคนสุดท้องในจำนวนสามคนของ นายตาเฮอร์ และนางคาดีจาฮ์ สยามวาลาพี่น้องสยามวาลา หน่วยที่แบ่งแยกไม่ได้ นิตยสารผู้จัดการ มีนาคม 2550 เจ้าของบริษัทดี เอช เอ สยามวาลา ตัวแทนจำหน่ายและนำเข้าเครื่องเขียนจากต่างประเทศ จบการศึกษาจากโรงเรียนอัสสัมชัญ ศึกษาต่อที่โรงเรียน St. Paul เมืองดาร์จีลิง ประเทศอินเดีย ปริญญาตรีสาขาเศรษฐศาสตร์จากมหาวิทยาลัยลอนดอน ปริญญาเอกเศรษฐศาสตร์จากมหาวิทยาลัยฮาวาร์ด เคยเป็นอาจารย์สอนวิชาเศรษฐศาสตร์ที่มหาวิทยาลัยเยล และศาสตราจารย์พิเศษมหาวิทยาลัยธรรมศาสตร์ประกาศสำนักนายกรัฐมนตรี เรื่อง แต่งตั้งศาสตราจารย์พิเศษ (นายอัมมาร์ สยามวาลา)

เช่นเดียวกับ ศ.ดร.ป๋วย อึ๊งภากรณ์ และนักวิชาการอื่น ๆ ดร. อัมมาร ได้ออกจากมหาวิทยาลัยธรรมศาสตร์หลังเหตุการณ์ 6 ตุลา

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๔ ตอนที่ ๑๘ ข หน้า ๗๕, ๕ ธันวาคม ๒๕๕๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๙ ตอนที่ ๗๖ ง ฉบับพิเศษ หน้า ๒๘, ๑๐ มิถุนายน ๒๕๓๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์จุลจอมเกล้า , เล่ม ๑๒๔ ตอนที่ ๖ ข หน้า ๓, ๕ พฤษภาคม ๒๕๕๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ , เล่ม ๑๒๐ ตอนที่ ๒๐ ข หน้า ๑๓๐, ๑ ธันวาคม ๒๕๔๖
# เจย์ ฌอน
เจย์ ฌอน  เกิดเมื่อวันที่ 26 มีนาคม ค.ศ. 1979 เป็นนักร้อง โปรดิวเซอร์ชาวอังกฤษ เกิดในเวสต์ลอนดอน ประเทศอังกฤษ มีชื่อจริงว่า กามัลจิต ซิงห์ ชูติ (อังกฤษ:Kamaljit Singh Jhooti,ปัญจาบ:ਕਮਲਜੀਤ ਸਿੰਘ ਝੁੱਟੀ) มีผลงานเพลงที่รู้จักอย่างเพลง "Stolen", "Eyes On You", "Ride It" และ "Tonight" ในสหราชอาณาจักร เขามีผลงานอัลบั้มชุด Me Against Myself (2004) และ My Own Way (2008) เขาเซ็นสัญญากับค่ายเวอร์จินและเจยด์เรเคิดส์

ในสหรัฐอเมริกาเขาเซ็นสัญญากันค่ายแคชมันนีย์เรเคิดส์ มีผลงานอัลบั้มชุดแรกในสหรัฐอเมริกา (ชุดที่ 3 ของเขา) All or Nothing และมีผลงานซิงเกิลเปิดตัวในสหรัฐอเมริกาอย่างซิงเกิล "Down" ที่สามารถขึ้นอันดับ 1 ในบิลบอร์ดฮอต 100 ได้R&B Star Jay Sean #1 on US Billboard Top 100
# เด็กหญิงตาบอด (มิเล)
เด็กหญิงตาบอด  เป็นภาพเขียนสีน้ำมันที่เขียนโดยจอห์น เอเวอเรตต์ มิเลจิตรกรสมัยพรีราฟาเอลไลท์ชาวอังกฤษ ที่ปัจจุบันตั้งแสดงอยู่ที่หอศิลป์นครหลวงแมนเชสเตอร์, แมนเชสเตอร์ในอังกฤษ   

มิเลเขียนภาพ “เด็กหญิงตาบอด” ในปี ค.ศ. 1856 เป็นภาพเด็กขอทานเร่ร่อนที่น่าจะเป็นพี่น้องกัน คนหนึ่งตาบอดเป็นนักร้องที่เห็นได้จากหีบเพลงที่อยู่บนบนตัก สองพี่น้องนั่งพักริมทางหลังจากฝนตกก่อนที่จะเดินทางต่อไปยังวินเชลเซียที่เห็นอยู่ลิบๆ ในฉากหลังThe Victorian Web: Combining Details and Mood in The Blind Girl.

“เด็กหญิงตาบอด” เป็นภาพเขียนที่ได้รับการตีความหมายว่าเป็นอุปมานิทัศน์ที่ให้ความหมายของความแตกต่างระหว่างความมองเห็นและไม่เห็นของระหว่างพี่น้องในภาพCohen, M. (1987), Engaging English art: Entering the Work in Two Centuries of English Painting and Poetry, Alabama: University of Alabama Press ความรู้สึกของผู้ที่ตาบอดคือความรู้สึกของไออุ่นจากแสงอาทิตย์บนใบหน้าและมือที่เล่นใบไม้อยู่ข้างๆ ขณะที่น้องสาวต้องหรี่ตาเพราะความจัดจ้าของแสงอาทิตย์เมื่อมองไปยังสายรุ้งซ้อนที่เพิ่งปรากฏบนท้องฟ้าหลังฝนหยุด นักวิจารณ์บางคนตีความหมายสายรุ้งในทางศาสนาว่าเป็นสัญลักษณ์ของความคุ้มครองของพระเจ้าที่บรรยายในพระธรรมปฐมกาล 9:16.Flint, K. (2000), The Victorians and the Visual Imagination, Cambridge: Cambridge University Press, p. 72. บนผ้าคลุมไหล่ของเด็กหญิงที่ตาบอดมีผีเสื้อเกาะอยู่ตัวหนึ่งซึ่งทำให้ทราบว่าต้องนั่งนิ่งมาก

เมื่อ “เด็กหญิงตาบอด” ตั้งแสดงเป็นครั้งแรกในปี ค.ศ. 1856 มีผู้ชี้ว่าสายรุ้งสายในเป็นควรจะเป็นสีที่กลับกับสายนอก เดิมมิเลเขียนลำดับสีของทั้งสองสายขนานกันแต่ต่อมาเปลี่ยนเพื่อให้ถูกต้องตามหลักวิทยาศาสตร์
# ลอเรนซ์ โอลิวีเอร์
ลอเรนซ์ เคอร์ โอลิวีเอร์, บารอน โอลิวีเอร์  (22 พฤษภาคม ค.ศ. 1907 - 11 กรกฎาคม ค.ศ. 1989) เป็นนักแสดง ผู้กำกับ โปรดิวเซอร์ ชาวอังกฤษ เขาเป็นนักแสดงที่มีชื่อเสียงที่สุดคนหนึ่งในศตวรรษที่ 20 ร่วมไปกับนักแสดงอย่าง จอห์น กีลกัด เพกกี แอชครอฟต์ อเล็ก กินเนสส์ และราฟ ริชาร์ดสันHodgdon, Barbara. Shakespeare Quarterly, "From the Editor", Fall, 2002 เขาแต่งงานกับจิลล์ เอสมอนด์ วิเวียน ลีห์ และโจแอน โพลไรต์